NOMAS LĪGUMS

Rīgā,

*Datums skatāms laika zīmogā*

 **SIA “Rīgas meži”,** vienotais reģistrācijas Nr.: 40003982628, juridiskā adrese: Ojāra Vācieša iela 6, k-1, Rīga, LV-1004, tās valdes priekšsēdētājas Anitas Skudras personā, kura rīkojas uz SIA “Rīgas meži” statūtu, 20.02.2025. pilnvaras Nr. PV-25-19 pamata (turpmāk – **Iznomātājs**), no vienas puses, un

 **\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr.: \_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_, valdes locekles \_\_\_\_\_\_\_\_\_\_\_\_\_\_\_\_\_\_personā, kura rīkojas uz statūtu pamata (turpmāk – **Nomnieks**), no otras puses, turpmāk katrs atsevišķi un abi kopā “**Puse**” un “**Puses**”,

 saskaņā ar \_\_.\_\_.2025. Nekustamā īpašuma komisijas lēmumu (protokols Nr. 2025/\_\_), bez viltus, maldības un spaidiem, paužot brīvu gribu, noslēdz šādu nekustamā īpašuma nomas līgumu (turpmāk – Līgums):

## I Līguma priekšmets

* 1. Nomnieks nomā **daļu no Rīgas valstspilsētas pašvaldībai piederošā zemesgabala Rīgā, Ostas prospekts 11, kadastra Nr. 0100 095 0040, zemes vienības kadastra apzīmējums 0100 095 0030, 576 m2 platībā** (turpmāk – **Zemesgabals**). Zemesgabala platība noteikta saskaņā ar Līgumam pievienoto iznomājamās platības robežu shēmu (1. pielikums), kas ir Līguma neatņemama sastāvdaļa.
	2. Zemesgabals atbilstoši 2013. gada 18. jūnija Rīgas domes lēmumam Nr. 6332 “Par kultūras un atpūtas parka “Mežaparks” lokālplānojuma apstiprināšanu” atrodas­­­­­­­­­­­­­­­­ Apstādījumu un dabas teritorijā A3-1*.*
	3. Zemesgabala izmantošanas mērķis: rekreācijas un aktīvās atpūtas pakalpojumu sniegšana, bērnu rotaļu iekārtu izvietošana ar tiesībām Līguma darbības laikā izvietot īslaicīgās lietošanas būvi. Nav atļauta sabiedrisko ēdināšanas pakalpojumu sniegšana, tirdzniecība, t.sk. tirdzniecības automātu izvietošana.
	4. Zemesgabals tiek nodots nomā bez apbūves tiesības.
	5. Ar Rīgas pilsētas zemesgrāmatu nodaļas 18.10.1999. lēmumu zemesgrāmatas nodalījumā Nr. 4355 īpašuma tiesības uz zemesgabalu Rīgā, Mežaparkā (kadastra Nr.0100 095 0040), nostiprinātas Rīgas valstspilsētas pašvaldībai.

## II Līguma termiņš

* 1. Līgums stājas spēkā ar tā savstarpējas parakstīšanas brīdi un ir spēkā līdz **31.12.2027.**

## III Nomas maksa un norēķinu kārtība

* 1. Nomas maksa par Zemesgabala lietošanu ir noteikta saskaņā ar Nomnieka nomas tiesību izsoles solījumu \_\_,\_\_ EUR un PVN 21% \_\_,\_\_ EUR, kopā: \_\_,\_\_ EUR apmērā mēnesī.
	2. Papildus nomas maksai Nomnieks maksā:
		1. atbilstoši normatīvo aktu prasībām nekustamā īpašuma nodokli par iznomāto Zemesgabalu;
		2. vienreizēju kompensācija par sertificēta vērtētāja veikto novērtējumu – 400,00 EUR un PVN 21% 84,00 EUR apmērā;
		3. maksu par patērēto elektroenerģiju un jaudas uzturēšanu (ja attiecināms) atbilstoši Iznomātāja izrakstītajiem rēķiniem;
		4. maksu par Iznomātāja sniegtajiem kultūras un atpūtas parka “Mežaparks” infrastruktūras uzkopšanas pakalpojumiem\* **156,00 EUR** un PVN 21% **32,76 EUR** apmērā mēnesī.

*\*Piezīme: Infrastruktūras uzkopšanas pakalpojumi ietver Kultūras un atpūtas parka “Mežaparks” apsaimniekošanas un uzturēšanas darbību kopumu, kuru sistemātiski veic Iznomātājs, tajā skaitā, parka teritorijas ielu un celiņu tīrīšana, sniega tīrīšana, atkritumu savākšana, apstādījumu izveidošana un kopšana u.c. darbības, kas nodrošina publiskās rekreācijas kvalitātes līmeņa pastāvīgu uzturēšanu. Infrastruktūras uzkopšanas pakalpojums nodrošina Nomnieka šajā Līgumā noteiktās saimnieciskās darbības īstenošanai atbilstošu vidi. Infrastruktūras pakalpojuma maksu Nomnieks maksā bez atsevišķu aktu par pakalpojumu sniegšanu sagatavošanas. Ja Nomnieka ieskatā pakalpojums kādā noteiktā periodā netiek sniegts kvalitatīvi, tad viņš par to ziņo nekavējoties un puses fiksē attiecīgo stāvokli. Tiek izskatīti tikai tādi Nomnieka iebildumi, kas izteikti saprātīgā termiņā, tas ir, ne vēlāk kā trīs darba dienu laikā pēc tos pamatojošo apstākļu rašanās.*

* 1. Līgumā noteikto maksājumu norēķina periods ir mēnesis, maksājumus par mēnesi veicot līdz attiecīgā mēnesa 15. datumam. Līgumā noteiktos maksājumus Nomnieks veic ar pārskaitījumu uz Līgumā norādīto Iznomātāja bankas kontu. Puses nosaka, ka savstarpējiem norēķiniem sagatavotie rēķini, kas nosūtīti elektroniski no Iznomātāja e-pasta adreses: marina.vasiljeva@rigasmezi.lv uz Nomnieka e-pasta adresi: \_\_\_\_\_\_\_\_\_\_\_\_\_\_\_\_\_\_, uzskatāmi par saņemtiem ar nosūtīšanas dienu un tiks uzskatīti par derīgiem un apmaksājami arī, ja nav parakstīti ar drošuelektronisko parakstu.
	2. Par Līgumā noteikta maksājuma samaksas termiņa neievērošanu Nomnieks maksā Iznomātājam līgumsodu 0,1% (nulle komats viens procents) apmērā no kavētā maksājuma summas par katru nokavēto dienu, bet ne vairāk kā 10% (desmit procenti) no kavētā maksājuma summas.
	3. Iznomātājam ir tiesības vienpusēji mainīt nomas maksu, par to rakstiski nosūtot paziņojumu Nomniekam, ja:
		1. tiek izdarīti grozījumi normatīvajos aktos par nomas maksas aprēķināšanas kārtību;
		2. ar normatīvajiem aktiem tiek no jauna ieviesti vai palielināti uz Zemesgabalu attiecināmi nodokļi un nodevas vai mainīts ar nodokli apliekamais objekts.
	4. Iznomātājs, sākot ar otro nomas gadu, ir tiesīgs vienpusējā kārtā vienu reizi gadā palielināt nomas maksu atbilstoši gada patēriņu cenu indeksa (turpmāk – **PCI**) pieaugumam Latvijā, saskaņā ar Latvijas Republikas Centrālās statistikas pārvaldes sniegtajām ziņām, ja pieaugums gadā attiecībā pret iepriekšējo gadu ir lielāks kā 2% (divi procenti). Nomas maksas aprēķins tiek veikts pēc oficiālās PCI publicēšanas, vienlaikus nomas maksu pārrēķinot arī par periodu no attiecīgā kalendārā gada sākuma. Nomas maksas palielinājums tiek iekļauts Iznomātāja izrakstītajā rēķinā un ir saistošs Nomniekam bez atsevišķa paziņojuma.
	5. Nomas maksa tiek palielināta, piemērojot koeficientu 1,5, ja Nomnieks Zemesgabalā ir veicis nelikumīgu būvniecību, neievēro sakārtotas vides prasības, konstatēti pārkāpumi Līguma noteikumu izpildē vai pēc Līguma termiņa beigām Nomnieks neatbrīvo Zemesgabalu Līgumā noteiktajā kārtībā (par faktisko lietojumu).
	6. Iznomātājs var vienpusēji mainīt maksu par Iznomātāja sniegtajiem kultūras un atpūtas parka “Mežaparks” infrastruktūras uzkopšanas pakalpojumiem, ja mainījusies pakalpojumu pašizmaksa. Šādas Iznomātāja noteiktas izmaiņas ir saistošas Nomniekam ar 30 (trīsdesmito) dienu no dienas, kad attiecīgais paziņojums nosūtīts Nomniekam.
	7. Nomnieks ir iemaksājis drošības naudu \_\_,\_\_ EUR apmērā. Visā Līguma periodā Nomniekam ir jānodrošina, ka Iznomātāja rīcībā ir Nomnieka Līguma izpildes nodrošinājums nomas maksas apmērā. Ja izsolē samaksātā drošības naudas summa ir mazāka kā Līguma 3.1. punktā noteiktā nomas maksa, tad Nomnieks 3 (trīs) darba dienu laikā pēc Līguma noslēgšanas veic trūkstošās summas iemaksu, lai kopējā drošības naudas summa atbilstu Līguma 3.1. punktā noteiktajam nomas maksas apmēram.
	8. Drošības naudu Iznomātājs ir tiesīgs ieturēt šādos gadījumos, ja:
		1. Nomnieks neievēro šo Līgumu, kā arī spēkā esošos normatīvos aktus;
		2. Nomnieks izsolē iegūtās tiesības nodevis trešajai personai;
		3. Nomnieks nav samaksājis Līgumā noteiktos maksājumus, tajā skaitā līgumsodu. Iznomātājs bez īpaša paziņojuma drošības naudu ieskaita nesamaksāto maksājumu samaksai;
		4. Nomnieka dēļ ir radīti zaudējumi Iznomātājam un/vai Īpašumam. Iznomātājs informē Nomnieku, ka drošības naudu izmantos radušos zaudējumu segšanai;
		5. Nomnieks paziņo par vienpusēju atkāpšanos no Līguma.
	9. Drošības nauda tiek atmaksāta Nomniekam 10 (desmit) dienu laikā no attiecīgā fakta konstatācijas brīža (ja Nomniekam nav no šī Līguma izrietošu neizpildītu saistību pret Iznomātāju):
		1. Ja Līgums ir ticis pilnībā izpildīts;
		2. Līgums tiek izbeigts pamatojoties uz Līguma 6.2. punkta noteikumiem;
		3. Ja Līgums tiek izbeigts uz abpusējas vienošanās pamata.

## IV Iznomātāja pienākumi un tiesības

4.1. Iznomātājs apņemas:

* + 1. šī Līguma noslēgšanas brīdī nodot Zemesgabalu Nomniekam lietošanā un nodrošināt iespēju izmantot Zemesgabalu šī Līguma noteiktajā termiņā bez jebkādiem pārtraukumiem un traucējumiem, izņemot Līgumā noteiktajos gadījumos;
		2. nekavējoties informēt Nomnieku par tiesiskajiem un/vai faktiskajiem apstākļiem, kuri ietekmē Zemesgabala izmantošanu, un kas Iznomātājam ir kļuvuši zināmi Līguma darbības laikā;
		3. izsniegt Nomniekam atļauju (1 gab.) iebraukšanai Kultūras un atpūtas parka “Mežaparks” teritorijā (piezīme: *atļauja var tikt noteikta kā nederīga atsevišķu pasākumu laikā*).
	1. Iznomātājam ir tiesības:
		1. veikt Zemesgabala apskati jebkurā laikā un pieprasīt no Nomnieka ievērot Civillikuma, Meža likuma un citu Latvijas Republikas normatīvo aktu prasības, valsts un pašvaldības iestāžu lēmumus, ugunsdrošības un citu kompetentu iestāžu prasības attiecībā uz Zemesgabala lietošanu;
		2. apturēt Nomnieka saimniecisko darbību Zemesgabalā, ja Nomnieks to dara tādā veidā, kas ir pretrunā šī Līguma noteikumiem vai neizpilda šajā Līgumā noteiktus pienākumus;
		3. pieprasīt no Nomnieka kompensāciju par soda sankcijām, kas Iznomātājam, kā zemesgabala apsaimniekotājam, piemērotas sakarā ar Nomnieka darbību Zemesgabalā;
		4. neatlīdzināt nekādus Nomnieka veiktos ieguldījumus Zemesgabalā vai Zemesgabala uzlabojumus, izņemot, ja Puses rakstveidā vienojušās savādāk;
		5. uz Zemesgabalā nocirstajiem kokiem;
		6. blakus iznomātajam Zemesgabalam rīkot ar Nomnieku atsevišķi nesaskaņotus pasākumus;
		7. gadījumā, ja pieņemts lēmums par pasākumu organizēšanu un Nomnieka komerciālā darbība traucē vai rada šķēršļus attiecīgā pasākuma norisei, Nomniekam ir pienākums apturēt/ierobežot savu darbību uz pasākumu laiku bez tiesībām saņemt nomas maksas kompensāciju un/vai jebkādu zaudējumu kompensāciju. Par šādu pasākumu norisi Iznomātājam ir pienākums savlaicīgi (ne vēlāk kā 10 (desmit) darba dienas pirms pasākuma norises) rakstiski paziņot Nomniekam.
		8. Iznomātājs norāda, ka, papildus Līguma 4.2.7. punktā norādītajam, Nomnieka saimnieciskā darbība Zemesgabalā var tikt ierobežota vai apturēta 2025. gada XIII Latvijas skolu jaunatnes dziesmu un deju svētku norises laikā kultūras un atpūtas parkā "Mežaparks" laika posmā no 07.07.2025. līdz 13.07.2025. (ieskaitot). Pēc Iznomātāja pieprasījuma Nomniekam uz šo periodu ir pienākums atbrīvot Zemesgabalu no Zemesgabalā izvietotās īslaicīgas lietošanas būves un/vai citām Nomnieka mantām. Nomnieks ar šo apliecina, ka tam nav un tas necelts nekāda veida pretenzijas un/vai prasības pret Iznomātāju šajā sakarā, un tam nav tiesību pieprasīt no Iznomātāja nomas maksas kompensāciju un/vai jebkādu citu zaudējumu vai izdevumu kompensēšanu.

 **V** **Nomnieka pienākumi un tiesības**

5.1. Nomnieks apņemas:

5.1.1**.** izmantot Zemesgabalu un veikt tā uzturēšanu saskaņā ar spēkā esošajiem normatīvajiem aktiem;

5.1.2. izmantot Zemesgabalu vienīgi šajā Līgumā paredzētajiem mērķiem, ievērojot Civillikumu, Meža likuma un citus Latvijas Republikas normatīvos aktus;

5.1.3. savlaicīgi maksāt nomas maksu, kā arī citus Līgumā noteiktos maksājumus;

5.1.4. pirms īslaicīgās lietošanas būvju izvietošanas (ja tas ir paredzēts), saņemt visas nepieciešamās valsts un pašvaldību institūciju piekrišanas, atļaujas un/vai saskaņojumus, tai skaitā saņemt Iznomātāja iepriekšēju saskaņojumu būves izvietošanai, kā arī pirms savas darbības uzsākšanas Zemesgabalā veikt būves nodošanu ekspluatācijā būvvaldē (ja atbilstoši normatīvajiem aktiem tas ir nepieciešams);

5.1.5. nodrošināt Iznomātājam iespēju apsekot Zemesgabalu, lai pārliecinātos par tā izmantošanu atbilstoši šī Līguma noteikumiem;

5.1.6. atbildēt par savas (t.sk., pilnvaroto personu, darbinieku un apakšnomnieku) darbības vai bezdarbības rezultātā Zemesgabalā Iznomātājam nodarītajiem zaudējumiem, atlīdzināt tos, kā arī novērst Zemesgabalam un tam piegulošajām teritorijām (t.sk. uz tiem esošajam mežam) radītos bojājumus;

5.1.7. ar saviem finanšu resursiem, personālu, materiāli tehniskajiem līdzekļiem uzturēt Zemesgabalu kārtībā, nepieļaujot tā piegružošanu vai vides piesārņošanu, nodrošināt sanitāro, ugunsdrošības, atkritumu apsaimniekošanas, u.c. normatīvo aktu prasību ievērošanu;

5.1.8. nodrošināt Zemesgabalā esošu pazemes un virszemes inženiertīklu saglabāšanu un to netraucētu ekspluatāciju, kā arī ievērot minēto inženiertīklu aizsargjoslu ekspluatācijas prasības, nodrošināt iespēju ekspluatācijas dienestu darbiniekiem brīvi piekļūt inženiertīkliem;

5.1.9. par saviem līdzekļiem nodrošināt elektrības pieslēgumu, ja Zemesgabala izmantošanai tāds ir nepieciešams un, ja tāds ir pieejams;

5.1.10. nepieļaut Zemesgabalā un Zemesgabala pieguļošajā teritorijā auglīgās augsnes virskārtas iznīcināšanu vai tās kvalitātes pasliktināšanos;

5.1.11. ar savu darbību neizraisīt Zemesgabala applūšanu ar notekūdeņiem, piesārņošanu ar ķimikālijām un sadzīves atkritumiem un novērst citus zemi postošus procesus;

5.1.12. nodrošināt ugunsdrošības noteikumu ievērošanu un ugunsgrēku likvidāciju saskaņā ar Latvijas Republikā spēkā esošajiem ugunsdrošību reglamentējošiem tiesību aktiem iznomātajā Zemesgabalā, kā arī tam pieguļošajā teritorijā;

5.1.13. savas darbības ietvaros izmantot tikai Latvijas Republikas normatīvo aktu prasībām un drošības standartiem atbilstošas iekārtas, ierīces un aprīkojumu;

5.1.14. veikt saimniecisko darbību, ievērojot noteiktās Zemesgabala platības robežas un asfaltētās trases robežas saskaņā ar Līguma 1. pielikumu, un Nomnieks apņemas nodrošināt un tas ir atbildīgs par to, ka šīs prasības ievēro arī Nomnieka apmeklētāji/klienti. Gadījumā, ja Nomnieks vai tā klienti/apmeklētāji pārkāpj šī Līguma punkta noteikumus, Nomnieks atlīdzina Iznomātājam radītos zaudējumus un/vai videi nodarīto kaitējumu;

5.1.16. pilnībā atbildēt par Zemesgabalā izvietotā sava īpašuma, īslaicīgas lietošanas būves un citu vērtību, apsargāšanu pret trešo personu aizskārumu un/vai zādzību, kā arī bojāeju vai bojāšanos;

5.1.17. savā darbībā nodrošināt, ka katram pakalpojuma saņēmējam obligāti tiek izsniegts maksājumu apliecinošs dokuments (čeks, kvīts u.tml.), kā arī pakalpojuma saņēmēja apkalpošanā tiek ievērota augsta apkalpošanas kultūra un latviešu valodas lietošana;

5.1.18. nodrošināt apmeklētāju/klientu drošību atrodoties Zemesgabalā un asfaltētajā trasē, t.sk. izvietojot informatīvās brīdinājuma zīmes. Visas zīmes un plakāti Nomniekam ieriekš jāsaskaņo ar Iznomātāju;

5.1.19. 5 (piecu) darba dienu laikā, skaitot no brīža, kas veiktas izmaiņas adresē, rakstiski paziņot Iznomātājam par savas dzīvesvietas vai juridiskās adreses maiņu. Ja tas netiek izdarīts, Puses uzskata, ka Nomnieks ir saņēmis Iznomātāja nosūtīto korespondenci pēc iepriekšējās adreses;

5.1.20. nodrošināt Latvijas Republikas tiesību aktos noteikto komercdarbības atsevišķo veidu licencēšanas, sertificēšanas noteikumu ievērošanu un nodrošina, ka Zemesgabalā izvietotajā Nomnieka struktūrvienībā būtu pieejamas visu attiecīgo atļauju, licenču un sertifikātu kopijas; Nomnieks neveiks Zemesgabalā tādu darbību, kuras veikšanai tam nebūs attiecīgo atļauju;

5.1.21. Līgumam beidzoties (t.sk. Līguma pirmstermiņa izbeigšanas gadījumā), ne vēlāk kā līdz Līguma spēkā esamības pēdējai dienai, par saviem līdzekļiem atbrīvot Zemesgabalu no būvēm, ietaisēm un ar to saistītas infrastruktūras, kā arī no citas mantas, sakopt to atbilstoši sakārtotas vides prasībām un nodot to Iznomātājam, nesaņemot nekādu izdevumu un/vai ieguldījumu (ne nepieciešamo, ne derīgo, ne greznuma izdevumu) atlīdzību no Iznomātāja par Zemesgabalā veiktajiem uzlabojumiem;

5.1.22. ievērot šī Līguma 4.2.2. un 4.2.7. punkta kārtībā Iznomātāja noteiktos ierobežojumus;

5.1.23. ja normatīvie akti paredz īslaicīgās lietošanas būves/konstrukcijas nodošanu ekspluatācijā, 5 (piecu) darba dienu laikā pēc nodošanas ekspluatācijā, iesniegt Iznomātājam aktu par īslaicīgas lietošanas būves/konstrukcijas pieņemšanu ekspluatācijā;

5.1.24. atbildēt par būves/konstrukcijas ekspluatācijas atbilstību normatīvo aktu (tostarp Ministru kabineta 19.08.2014. noteikumu Nr. 500 “Vispārīgie būvnoteikumi”) prasībām, kā arī par būves nojaukšanu pēc tās ekspluatācijas termiņa beigām vai Līgumam beidzoties, atkarībā, kurš no apstākļiem iestājas ātrāk.

5.2. Nomniekam ir tiesības:

5.2.1. visā šī līguma darbības laikā netraucēti izmantot Zemesgabalu atbilstoši šajā Līgumā noteiktajam mērķim;

5.2.2. visā Līguma darbības laikā veikt visas nepieciešamās darbības, lai nepasliktinātu Zemesgabala stāvokli, kā arī vizuālo izskatu;

5.2.3. ievērojot šī Līguma un normatīvo aktu prasības, labiekārtot un uzturēt Zemesgabala teritoriju atbilstoši Līgumā noteiktajam mērķim un Latvijas Republikas normatīvajiem aktiem.

5.3. Nomnieks uzņemas atbildību par savu veikto saimniecisko darbību Zemesgabalā un tam pieguļošajā trasē, un Nomnieks ir atbildīgs par visām prasībām, bojājumiem, izdevumiem, kaitējumu un zaudējumiem, kuri radušies Nomnieka veiktās saimnieciskās darbības dēļ, ieskaitot zaudējumus un/vai kaitējumu, kas nodarīti (a) Iznomātājam, (b) Zemesgabalam un/vai citai atpūtas un kultūras parka “Mežaparks” teritorijai, (c) jebkuras personas veselībai vai dzīvībai.

5.4. Nomnieks apliecina, ka ir iepazinies ar Zemesgabala un tam pieguļošās asfaltētās trases stāvokli (Līguma pielikums Nr. 1), atzīst, ka to stāvoklis ir tam pieņemams un atbilst Nomnieka iecerētās saimnieciskās darbības veikšanai, kā arī atsakās no jebkādām prasībām un/vai pretenzijām pret Iznomātāju šajā sakarā.

## VI Atbildība

* 1. Puses ir atbildīgas par savu šajā Līgumā noteikto saistību godprātīgu izpildi.
	2. Puses nav atbildīgas par līgumsaistību neizpildi vai izpildes kavējumu un tā rezultātā radītajiem zaudējumiem, ja saistību neizpildes vai izpildes kavējuma pamatā ir nepārvaramas varas apstākļi. Par nepārvaramas varas apstākļiem šī Līguma punkta izpratnē Puses saprot tādus apstākļus, kurus vainīgā Puse nevarēja un tai nevajadzēja paredzēt, ietekmēt vai novērst un kuru rašanās pamatā nav vainīgās Puses darbība vai bezdarbība (vaina). Par līgumsaistību izpildes neiespējamību minēto apstākļu dēļ viena Puse informē otru nekavējoties, bet ne vēlāk kā 3 (trīs) dienu laikā no šo apstākļu iestāšanās dienas un, ja nepieciešams, risina jautājumu par turpmāko Līguma izpildes kārtību vai izbeigšanu.

##  VII Līguma grozīšanas kārtība

* 1. Grozījumi vai papildinājumi šajā Līgumā veicami, Pusēm rakstveidā vienojoties, un vienošanos par grozījumiem pievieno šim Līgumam kā neatņemamu Līguma sastāvdaļu.
	2. Līgumu var grozīt ar Iznomātāja vienpusēju paziņojumu šajā Līgumā noteiktajos gadījumos un kārtībā.

**VIII Līguma izbeigšanās un sekas**

* 1. Līguma termiņš izbeidzas saskaņā ar Līguma 2.1. punkta noteikumiem.
	2. Iznomātājs ir tiesīgs vienpusēji nekavējoties izbeigt šo Līgumu pirms noteiktā termiņa, par to rakstveidā paziņojot Nomniekam, ja:
		1. Nomnieks pārkāpj jebkur no Latvijas Republikas normatīvajos aktos un/vai šajā Līgumā noteiktajām prasībām par Zemesgabala uzturēšanu un/vai izmantošanu;
		2. Zemesgabals tiek izmantots mērķiem, kas nav paredzēti šī Līguma 1.3. punktā;
		3. Nomnieks ilgāk par 10 (desmit) dienām kavē šajā Līgumā noteikta jebkura maksājuma samaksas termiņu;
		4. Nomnieks bez Iznomātāja rakstiskas piekrišanas Zemesgabalu ir iznomājis vai nodevis cita veida lietošanā citām juridiskajām vai fiziskajām personām;
		5. Nomnieks nav izpildījis jebkuru citu Līgumā noteiktu Nomnieka pienākumu un nav novērsis pārkāpumu 2 (divu) darba dienu laikā pēc Iznomātāja rakstveida brīdinājuma saņemšanas;
		6. Nomniekam (t.sk. tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja pretendents ir personālsabiedrība) ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
		7. Iznomātājam no publiski pieejamās informācijas nav iespējams pārbaudīt Nomnieku, tai skaitā tā dalībniekus (akcionārus) un patiesā labuma guvējus atbilstoši Noziedzīgi iegūto līdzekļu legalizācijas un terorisma un proliferācijas finansēšanas novēršanas likuma prasībām vai patstāvīgi iegūt droši ticamu informāciju par tiem un Nomnieks nav iesniedzis pieprasīto informāciju par Nomnieku, tā dalībniekiem (akcionāriem) un patiesā labuma guvējiem vai ziņas par to, ka patiesā labuma guvēju noskaidrot nav iespējams un/vai izziņas, tai skaitā Latvijas vai ārvalstu kompetentās institūcijas izziņas, kas apliecina iepriekš minēto Iznomātāja noteiktajā laikā periodā (apliecinošais dokuments – pretendenta AML izziņas no LURSOFT datu bāzes, ja no tās skaidri un nepārprotami izriet Nomnieka patiesā labuma guvēji, izdruka (elektroniski vai papīra formā). Ja Nomnieka patiesā labuma guvējus nav iespējams noskaidrot no LURSOFT AML izziņas vai no tās pirmsšķietami izriet secinājums par informācijas nesakritību vai nepatiesumu, tiek veikta šīs informācijas izpēte no citiem publiskiem avotiem, datu bāzēm un nepieciešamības gadījumā no Nomnieka tiek pieprasīta papildus informācija par tā dalībniekiem (akcionāriem) un patiesā labuma guvējiem, tai skaitā Latvijas vai ārvalstu kompetentās institūcijas izziņas, kas apliecina iepriekš minēto.
	3. Iznomātājam ir tiesības vienpusēji izbeigt Līgumu, par to rakstveidā brīdinot Nomnieku 30 (trīsdesmit) dienas iepriekš, neatlīdzinot Nomniekam tādējādi radītos zaudējumus un/vai jebkādus Nomnieka veiktos ieguldījumus Zemesgabalā, ja Zemesgabals būs nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai, kā arī ja Zemesgabals tiek nodots atsavināšanai.
	4. Nomnieks ir tiesīgs vienpusēji izbeigt šo Līgumu pirms noteiktā termiņa, ne vēlāk kā 30 (trīsdesmit) dienas iepriekš rakstveidā paziņojot par to Iznomātājam, samaksājot Iznomātājam nomas maksu, kā arī citus Līgumā noteiktus maksājumus, par laika posmu līdz Līguma izbeigšanas brīdim. Nomniekam nav tiesību šādā gadījumā pieprasīt no Iznomātāja vai Rīgas valstspilsētas pašvaldības tam radušos zaudējumu un/vai jebkādu izdevumu atlīdzību.
	5. Līgums var tikt izbeigts pirms termiņa notecējuma, Pusēm savstarpēji rakstveidā vienojoties.
	6. Līgumam izbeidzoties vai jebkuros citos Līguma izbeigšanas gadījumos Nomniekam jāatbrīvo Zemesgabals šī Līguma izbeigšanās dienā atbilstoši Līguma 5.1.21.punktam vai citā Iznomātāja norādītajā termiņā, un jānodod tas Iznomātājam atbilstoši sakoptas vides prasībām, tai skaitā:
		1. Zemesgabals ir atstāts sakopts un tīrs;
		2. Zemesgabals ir atbrīvots no Nomnieka īpašuma, īslaicīgas lietošanas būves, iekārtām un citām mantām, tai skaitā, ir noņemtas visas piestiprinātās zīmes un reklāmas.
	7. Zemesgabals tiek nodots ar nodošanas un pieņemšanas aktu, kas pēc savstarpējas parakstīšanas kļūst par Līguma neatņemamu sastāvdaļu.

## IX Pušu par Līguma izpildi atbildīgās personas

* 1. Puses nosaka par Līguma izpildi atbildīgās persona, kuras kontaktējas ar otru Pusi un uzrauga (koordinē) kvalitatīvu Līguma izpildi, tajā skaitā paraksta pieņemšanas-nodošanas aktu u.c. Līgumā noteiktos dokumentus:
		1. No Iznomātāja puses: SIA “Rīgas meži” daļas “Dārzi un parki” projektu vadītājs Mārtiņš Šveds, tālrunis: 26188863, e-pasts: martins.sveds@rigasmezi.lv.
		2. No Nomnieka puses: \_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_.
	2. Puses apņemas iespējami savlaicīgi informēt viena otru par izmaiņām atbildīgo personu sastāvā vai atsevišķu personu pilnvarojuma apjoma izmaiņām, attiecīgo informāciju nosūtot uz Līguma XI nodaļā noteiktajām e-pasta adresēm un neveicot attiecīgos grozījumus Līgumā.

**X Noslēguma jautājumi**

* 1. Šis Līgums ir saistošs visu Pušu tiesību un saistību pārņēmējiem.
	2. Jebkādas papildu vienošanās pie Līguma, kā arī jebkādi grozījumi vai papildinājumi ir spēkā tikai tad, ja tie noformēti rakstveidā un tos parakstījušas abas Puses, izņemot, ja Līgumā noteikts savādāk.
	3. Strīdus, kas radušies šī Līguma sakarā, Puses risina savstarpējās pārrunās, bet, ja pārrunās vienošanos nav iespējams panākt, strīdu nodod izskatīšanai Latvijas Republikas normatīvajos aktos paredzētajā kārtībā tiesā.
	4. Puses apliecina, ka Līgumā norādītos vai Līguma izpildes ietvaros no otras Puses iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām). Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi. Puses apņemas neapstrādāt no otras Puses iegūtos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
	5. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
	6. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Visi paziņojumi starp Pusēm Līguma sakarā tiek uzskatīti par saņemtiem, ja tie (i) nodoti adresātam pret parakstu, (ii) nosūtīti pa pastu ierakstītā vēstulē uz Līguma 11.nodaļā norādītajām Pušu adresēm un šajā gadījumā tiks uzskatīti par saņemtiem 5.piektajā darba dienā no nodošanas pasta iestādē nosūtīšanai, vai (iii) nosūtīti ar e-pasta starpniecību uz Līguma 11.nodaļā norādītajām Pušu e-pasta adresēm, un šajā gadījumā tiks uzskatīti par saņemtiem nākamajā darba dienā pēc nosūtīšanas.
	8. Līgums sastādīts valsts valodā uz astoņām lapām, parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks*.*

Pielikumā:

1. pielikums – Īpašuma zemes daļas plāns.

**XI Pušu paraksti:**

|  |  |
| --- | --- |
| **Iznomātājs** | **Nomnieks** |
| **SIA “Rīgas meži”**Juridiskā adrese: Ojāra Vācieša iela 6, k-1, LV-1004,Reģistrācijas Nr.: 40003982628e-pasts: rigasmezi@rigasmezi.lv Banka: AS “Citadele banka”Konta Nr.: LV15PARX0005508860001Valdes priekšsēdētāja Anita Skudra | **\_\_\_\_\_\_\_\_\_\_\_\_\_\_\_\_\_\_\_\_\_**Juridiskā adrese: \_\_\_\_\_\_\_\_\_\_\_\_\_\_\_\_\_\_\_Reģistrācijas Nr.: \_\_\_\_\_\_\_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Valdes locekle \_\_\_\_\_\_\_\_\_\_\_\_\_\_\_\_\_\_\_ |